**cineva**

*Anisoara Iordache*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

din balcon, pretutindeni,

baloanele de săpun…

țopăieli și râsete…-

cineva

se joacă cu viața.

nimeni în clasă;

ceasul e blocat

între recreații-

cineva

a sunat dintr-un clopoțel.

după geamuri,

se spun povești-

cineva sau ceva

funcționează doar pe baterii;

pentru cât timp?

foamea, de a-L alunga pe Dumnezeu

din inimă,

bântuie lumea.

omul 2.0 la orizont-

cineva sună din trâmbiță.

dragostea-i monedă de schimb;

maestrul vrăjitor

după cortină.

cineva-

recită o poezie.

apele-s tulburi;

privirile-s mioape;

instinctele domină cugetele.

zeul technos la pupitru-

cineva cântă din nai.

aprofundând

înțelepciunea șarpelui

și blândețea porumbelului…-

cineva deschide o carte

și citește un psalm

cărări prin zăpadă

aroma de cozonaci

aduce la masa

și îngerii

cineva bate la poartă.

la nașterea

Mântuitorului Iisus,

universul revigorat

vibrează -

cineva ne-mbrățișează cu drag